Întrebat dacă actualul vicepremier este luat în calcul pentru o nominalizare ca prim-ministru, Dragnea a replicat sec: ''Nu''.

După ce în urmă cu câteva săptămâni mai multe voci din PSD au aplaudat varianta Dragnea premier, iar preşedintele PSD a declarat că nu exclude o asemenea variantă, el şi-a nuanţat afirmaţia, spunând că nu va cădea în capcana unora sau altora de a nominaliza un premier care să fie distrus până la alegerile parlamentare.

El a susţinut că ''nu este foarte interesat de funcţia de prim-ministru'', argumentând că nu i se pare în regulă ca preşedintele partidului să fie în acelaşi timp şi şeful guvernului, iar pentru el ''partidul este mai important''.